سوریه رژیمی، تورکیه‌ده‌کی قان‌لی سالدیری‌لارلا باغلانتی‌سینی اعتراف ائتدی.
بشار اسدین پارتیسی بعثین کنترلون‌داکی مجلیسین باش کاتیبی خالد عبود، استخباراتین ترور هؤرگوتو داعشین ایچینه سیزا‌راق تروریست‌لری یؤنلندیردیگینی آچیقلادی.
عبود، 'سوریه تلویزیونوندا یایینلانان بیر پروگرامدا، رژیمین ترور هؤرگوتو داعش ایله ایلیشکی‌لرینی ایفشا ائتدی.
اسده یاخینلیغییلا بیلینلردن اولان و عینی زاماندا میلت وکیلی اولان عبود؛
"داعش، نصره کیمی هؤرگوتلر هارادا؟ طبیعی کی دمشق اطرافیندا یئر آلیر. یاخشی بس نیه دمشقده پاتلاما اولمور؟ سوریه‌نین گوونلیک قوروم‌لاری، استخباراتی، بو جور شبکه‌لرین ایچینه سیزابیلدی. نیه تورکیه‌نین بعضی ائللرینده پاتلاما‌لار اولور؟ اردندا دا، گوونلیک گوج‌لرینه تشکیل ائدیلن سالدیریلارا باخ. سوریه رژیمی، اردن و تورکیه جغرافیاسیندا یاشانان اولایلارلا ایلگیلی گئنیش بیلگیلره صاحب" دئدی.
تورکیه‌ده چوخ ساییدا ترور ائیلمی تشکیل ائدن داعش، تورک سلاح‌لی گوج‌لری‌نین سوریه سرحدین‌دکی تروریستلره قارشی 24 آگوست 2016دا فیرات قالخانی عملیاتینی باشلاتماسی‌نین آردین‌دان، خاین سالدیریلارینی آرتیرمیشدی.
